Järjekorras neljas autoseiklus sarjast Hajutus viis seiklejad Järvamaale avastama põnevaid paiku. Kuna Järvamaa oli mulle suhteliselt võõras kant, siis oli seal rada planeerida tõeliselt mõnus. Rajale jäi palju väikseid asulaid kuhu sai sisse põigata ja hoomata kunagist õitsengut. Tänaseks oli õitsengust järgi lagunenud kortermajad ja mahajäetud hooned.
#000000
Samas oli ka erandeid ja positiivselt üllatas Viisu küla, kus pargid olid niidetud ja külakeskuse ümbrus ilusti korras.
#000001
Viisu külakeskuse korrastatud ümbrus. Siin on minu arust üks ilusamaid disc golfi radasid
#000002
Rajale jäi ka “Naabriplika” seriaalist tuttav Esna küla ja sealt läbi minev Türi-Tamsalu matkatee.
#000003
Põnev matkatee, mida võiks suvel rattaga avastama minna
#000004
Vodja kool – Põnev ja omanäoline koht autoseikluse rajal
#000006
Positiivselt üllatas Paide ja Türi vahel asuv Väätsa ilusa mõisapargi ja kooliga. Seikluse viimasel päeval pakkus Väätsa kooli töömees seiklejatele ka üllatuse, kui viis punktiks olnud pingi remonti. Aga pink ise oli koos tahvliga selline:
#000007
Autoseikluse rajalt hooldusse viidud pink Väätsal
#000008
Rada viis osalejad ka Türi ja Paide linna, aga kuna kaardi mõõtkava oli üsna suur, siis sealt midagi välja lugeda oli väga raske. Seega olid mõlemas linnas vaid mõned punktid. Eks tulevikus saab mõlemat linna natuke põhjalikumalt väisata, sest materjali seiklusteks seal jagus. Türi lähedal asub selline koht nagu Mäeküla ja seal asus kontrollpunkt number 60. Kahjuks sain selle punkti kõrval asuvast talust kõne, et paljud osalejad sõidavad hooga tema niidetud maale, keeravad põllul ümber ja pilt pidi olema üsna kurb. Lõpuks vedas ta punkti juurde punased lindid, et keegi rohkem põllule ei sõidaks. Lubasin peale seiklust käia kohapeal ja vaadata üle tekitatud kahjud.
#000010
KP79 – Koht, kuhu pidi jala minema, aga paljud käisid ikka autoga.
#000011
Üks osaleja saatis pildi ka punkti nr 79 juurest, kus kaardile on ilusti kirjutatud, et võta jala. Paraku oli mõni võistkond ikka punktini autoga läinud ja metsatee oli paras sopamülgas.
#000012
Seekord märkisin süsteemi 13 erinevat ala, kus mõõtsin piirkiirustest kinni pidamist. Sellest tulenevalt oli vähemalt 1 rikkumine 38-l võistkonnal. Rõõmu võib tunda sellest, et 24 tiimi suutis raja läbida ilma rikkumisteta.
#000013
Kokku jõudis nädala jooksul rajale 62 tiimi, kellest 11 seikles Põhjalike Planeerijate klassis. Selles klassis said määravaks just kiirusetrahvid ja esikolmikus olid tiimid ilma ühegi rikkumisteta.
#000014
51 tiimi tuli rajale ilma põhjaliku ettevalmistuseta ja seikles Puusalt Paugutajate klassi. Seekord on üllatav näha, et 6 tiimi ületasid kontrollaja ja on seetõttu pingerea lõpus.
#000016
Aitäh kõigile osalejatele ja loodan, et kohtume juba õige varsti kas Jõgeval või Pärnumaal. Pange julgelt nimi kirja, sest mõlemad seiklused on tasuta!
#000018
28.05-31.05 Jõgeva linna kontaktivaba seiklusorienteerumine (Tasuta)
#000019
01.06-14.06 Tori valla kontaktivaba autoseiklus (Tasuta)
#000020
Telli seiklus juba täna! Kontaktivaba seiklus
#000021
Rae valla autoseiklus Nutikalt liikvel
#000024